^ W iOfUnt 
EN 3 Ñ 
Ç 
N nonno AANS 
“LAGUNAS 


ORATIONEM 


ante hos XXVII annos scriptam 


e 
typis revocavit 
A > . B 
js . Carolus Fridericus Augustus Brohm. 
| 
db 
| : 
| 
EN 
¡A 
el 


Tuonvst, MDCCCXXX. 


Ex OFFICINA GaVENAUERIANA 


AD 


Si qua omnino est aetas, auditores, in qua et fructuo- 
sissimum sit et utilissimum, ad illustria antiquitatis 
exempla redire, veterumque temporum memoriam 
omnem penitus recolere, ea videtur saeculi huius ratio 
esse, ut, quum vel rerum magnitudine, vel virtutum 
vitiorumque documentis insignibus, vel denique inge- 
niorum artiumque cunctarum laetissimo flore cum omni- 
bus omnium gentium aetatibus certare videatur, ni- 
hil esse possit dulcius, ingenuo et ad honesta nato 
animo nihil dignius, quam clarissimos huius aevi viros 
summis illis vetustatis hominibus, varias harum civita- 
tum atque mirabiles mutationes multiplici veterum po- 


pulorum sorti, magna denique horum temporum inge- 


nia magnosque in omni literarum genere profectus 
splendidissimis doctae antiquitatis hominibus compa- 
rare. Quae comparatio ut ipsa varia et multiplex esse 
potest, ita haud scio an nostro saeculo uberiorem nihil 
habeat disputandi materiam, quam veterum et bellorum 
et regnandi formarum et hominum domi bellique cla- 
rorum cum nostris accurate et probe instituta compa- 
ratio. Ac profecto si quis intra eiusdem populi termi- 
nos Subsistens duo reperiat exempla virorum, qui, 
quamvis et aevo et morum cultu et bellandi consilio 
inter se dispares, tamen, ex iisdem egressi finibus, 
converso in eandem terram pugnandi impetu, alter 
nascentis imperii primordia immani quadam ferocia 
paene subruerit, alter consenescentium civitatum vires 
excitare animosque ad pristinam virtutem erigere ten- 
taverit: haec si quis reperiat, is mirum fortunae huma- 
nae spectaculum videre sibi iure videatur. Brenni olim 
efferata audacia eius imperii, quod mox erat in totum 
prope terrarum orbem dominaturum, suaque luce omnem 
saeculorum insequentium ordinem illustraturum, pri- 
inm quasi florem fracturum se minabatur. 1s, quem 
nostra vidit aetas vincenteni toties, devictum nunquam, 
imperator iuvenis, Galliae decus, videbatur iamiam to- 

tam Italiae formam mutaturus, et quae ibi ex antiquis 
laudum omnium studiis scintillae remanserant, eas in- 
victa armorum suorum vi resuscitaturus. Sed tamen 
rudem illum et ab omni humanitate alienum bellato- 
rem huic insigni imperatoriae artis ornamento compa- 
randum nemo putet; aliud mira illa fortunae vicissitu- 
do exemplum revocat; en, alter adest ex remota an- 
tiquitate heros, Brenni victor, instaurator patriae, 
Camillus. 


Quae urbs quadringentis prope annis ante ab 
exiguis profecta initis et sua virtute et prosperrimo 
fortunae successu ita effloruerat, ut ad omnium fere 
populorum dominatum fatis rapi magis quam duci vi- 
deretur, ea quum, legibus perscriptis, constituta iusta 
quadam rei publicae forma, et devictis paullo ante ho- 
stibus omnium pertinacissimis, in dies augeri laetius 
videretur: ecce, subito immanis quaedafn barbarorum 
vis, invisitata ante atque inaudita, ab ultimis terrarum 
coorta oris in Italiae fines irrupit incitatoque agmine 
Romam versus iter instituit. Urgebant fata Romano- 
rum urbem, Nam ad Alliam obvii Bomani, avitae im- 
memores virtutis, ne tentato quidem: certamine, turpi- 

ter non in patriam urbem, sed Veios plerique aufu- 
giunt. Ac Galli ipsi victoriae huius miraculo obstupe- 
facti confestim ad urbem approperant. lamque Roma- 
nis salutem desperantibus tutum nihil visum praeter 
illam deorum sedem, Capitoli arcem; in quam ubi 
inventus militaris senatusque robur cum coniugibus li- 
berisque concessisset, barbari tranquille urbem ingres- 
si, hostile nihil nisi arcem conspicati, trucidatis iis, 
quos in foro invenerant, senibus, omnia agere et ferre, 
diripere tecta, direptis ignes iniicere, Cogitate, audi- 
tores, quantum oblatum sit miseriae eorum oculis, qui 
veluti ad spectaculum occidentis patriae a fortuna poe 
siti nulliusque rerum suarum praeterquam corporum 
vindices relicti omnia sua in hostium potestate esse, 
omnia igne ferroqué solo aequata cernerent. An vero 
horum animos horrendo isto spectaculo fractos conci- 
disse arbitramini? Imo tot obruti malis, quum omnia 
flammis ruinisque diruta vidissent, tamen parvum il- 
lum collem, libertati relictum, ad necem usque parati 
erant virtute defendere. Magnum, fateor, hoc est vir- 
tutis constantiaeque humanae documentum; sed maius 
profecto et admirabilius multo edidit is, qui optime 
olim de patria meritus, ab ingratis postea civibus ex- 

pulsus, tunc in tanta rerum omnium desperatione sa- 
lutis patriae pius auctor exstitit, Camilli dico nomen 
venerandum, ducis eius, qui tum Ardeae exsulans, 
moestior ibi fortuna publica quam sua, ut Gallorum 
exercitum adventare audivit, quasi divino quodam spi- 
ritu correptus ad reprimendos Gallos Ardeates fortiter 
incitat. Incitati pariter omnes Camilli auspiciis bar- 
baros caedunt. ‘lum Bomanorum Veiis commorantium 
eriguntur animi; eripere patriam ex hostium manibus 
omnes statuunt, sed corpori valido caput deest. Non 
deerat, auditores. Camillum suum Ardea arcessunt, 
iamiam Capitolii liberatorem futurum. Quippe quod 
malum fortissimos saepe exercitus crudelissimo hoste 
crudelius confecit, id Romanorum in arce reliquias ur- 
gebat; fames ultra ferri non poterat. Paciscuntur cum 
Gallis Romani; concidit superbum Romanorum nomen, 
ni repente advenit vindex. Adest. Arma suos aptare, 
ferroque non auro recuperare patriam Camillus dicta- 
tor iubet; instruit aciem primoque statim concursu 
Gallos fundit, moxque iterum eosdem ita caedit, ut ne 
nuncius quidem cladis relinqueretur. Quo tunc ani- 
mo Camillum, quo servatos cives fuisse existimatis? 
Romulum eum patremque patriae et alterum urhis con- 

ditorem appellant; triumphantem in urbem laetissimo 
clamore prosequuntur; hominem divinitus sibi missum 
suo se munere abdicare non patiuntur, et agitata dein- 
de quaestione Romae ruinas relinquendi atque in pa- 
ratam urbem Veios transmigrandi dissnadenti Camillo 
obediunt omnes urbemque instaurant. 


Huins igitur viri immortalis si quis imaginem 
animo intueatur, is videatur sibi virum supra morta- 
les excelsum et perfectum quoddam virtutis impera- 
toriae specimen intueri. Sed in Camillo quid est, au- 
ditores, quod potissimum admiremur? Animumne 
fortem, nullis periculis, nulla aerumna perdomitum, 
insignemque bellandi prudentiam? At illam avitam 
Romanorum laudem communem habet cum ceteris et 
civibus etsaeculorum insequentium ducibus plurimis. An 
regendi populi leniendarumque seditionum scientiam? 
At ne eam quidem propriam habuit priorum ille aemulus, 
posteriorum dux atque auctor. Pietatem potius admi- 
ramur fortitudini iunctam, gratissimamque in patriam 
mentem, et, quod maius etiam est, illam animi ma- 
gnitudinem, quae acceptae iniuriae omnium acerbis- 
simae oblita eam unam recte et honeste ulciscendi 


-+ 


esse rationem putavit, ut, qui ipsius fortunas inhuma- 
niter evertissent, eorum afflicias res pie excitaret. Sci- 
licet duplex est genus virtutum; alterum splendidum, 
magnitudine sua mentes quasi praestringens atque in 
admirationem potius quam amorem vel invitos abstra- 
hens; mite alterum, blandum, melioremque nostri par- 
tem quasi quadam dulcedine-et sancta voluptate deli- 
niens. Utrumque qui miscuit, ut fecit ille, quem cele- 
bramus, is denique omnium ore atque consensu in 
principibus humani generis viris suo iure locum obti- 
net, suumque immortalitati memori nomen tradit, 
Huiusmodi excelsa magnitudinis humanae species ubi- 
cunque offertur, miramur, stupemus, laetamur; si no- 
stra ipsorum gens talem vidit virum, talis viri aemulum 
principem benigna fortuna in patriae universae salu- 
tem oblatum sibi videt, nemo est paullo humanior, 
quin sibi patriaeque et omni posteritati atque ipsi adeo 
humano generi maximopere gratulandum esse censeat, 
nemo, quin huius regis auspiciis saecula felicissima 
omniumque plenissima laudum patriae oritura prae- 
videat, 


